Predkladacia správa

	Návrh na zmenu uznesenia vlády č. 215 zo 16. marca  2005 predkladá minister výstavby a regionálneho rozvoja ako iniciatívny materiál.

Dôvodom k jeho vypracovaniu boli nejasnosti vo výklade úlohy, preto je navrhnuté doplnenie textu úlohy v zmysle predloženej správy a návrhu uznesenia vlády tak, aby boli povinnosti jednoznačne vymedzené a dotýkali sa jedine subjektov uskutočňujúcich stavby, ktorých rozpočtové náklady sú viac ako 20,0 mil. Sk. 

Materiál nemá finančný, ekonomický, environmentálny vplyv, ani vplyv                     na zamestnanosť a podnikateľské prostredie a preto doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nie je vyhotovená.

Materiál bol predmetom medzirezortného pripomienkového konania, pripomienky sú zapracované, na rokovanie vlády je predložený bez rozporu.

Po prerokovaní vládou SR sa materiál iným orgánom nepredkladá